OpenLLM-France/wikimedia huggingface dataset:
# José María Ruiz-Pérez Águila

José María Ruiz-Pérez Águila (Torrevella, 1905 - Alacant, 1982) fou un periodista i polític valencià, diputat a les Corts Espanyoles durant la Segona República.

## Biografia

De jovenet es traslladà a Alacant, on estudià a l'Escola de Comerç, va treballar a l'empresa Jorge Hawes y Cia i estudià dret a les universitats de Múrcia i Madrid, on es llicencià el 1928.
El 1930 formava part d'Acció Republicana i a l'agost fou nomenat president de la Joventut Republicana d'Alacant, alhora que col·laborava als diaris Rebeldía i Diario de Alicante. A les eleccions municipals d'abril de 1931 fou escollit regidor a l'ajuntament d'Alacant pel Partit Republicà Radical, del que en fou nomenat president de les seves joventuts. En les discussions sobre l'avantprojecte d'Estatut Valencià de juliol de 1931 va proposar-hi la incorporació de Múrcia. A les eleccions generals espanyoles de 1933 fou elegit diputat per la província d'Alacant pel Bloc Agrari Antimarxista.
El 1935, després de prendre el control del Diario de Alicante, es va escindir del Partit Republicà Radical per a crear el Partit Republicà Independent amb el suport del seu padrí de noces, Joaquín Chapaprieta, qui el va nomenar Director General de Marina Civil. A les eleccions generals espanyoles de 1936 es presentà amb el Partit Republicà Independent, però no fou escollit. Durant la guerra civil espanyola fou tancat a la presó de Benalúa per les autoritats republicanes. Després de la guerra es va dedicar als negocis pesquers i va crear la revista Puntual (1954), portaveu de l'Agrupació d'Armadors de Pesca del Mediterrani. En 1941 va ser multat pel governador civil d'Alacant per ·comentar desfavorablement l'actuació de les autoritats del Govern espanyol.

## Referències

* Fitxa del Congrés dels Diputats
* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.492. ISBN 9788495484802.
# Novonekrassovski

Novonekrassovski - Новонекрасовский (rus) - és un khútor del krai de Krasnodar, a Rússia. És a 21 km al sud-est de Primorsko-Akhtarsk i a 109 km al nord-oest de Krasnodar.
Pertany al khútor de Novopokrovski.
# Església de Font-rubí

L'església de Font-rubí és un edifici de Font-rubí (Alt Penedès) inclòs a l'Inventari del Patrimoni Arquitectònic de Catalunya.

## Descripció

El conjunt format per l'església parroquial de Font-rubí i la rectoria està situat a la part més alta del terme, sota la serra de Font-rubí. L'església és d'una sola nau, amb absis quadrat i coberta a dues vessants, que descansa sobre volta interior d'arc rebaixat i arcs torals. El campanar és de planta quadrada. La rectoria és adossada a l'església. Té coberta a dues vessants i consta de soterrani, planta baixa i golfes. La façana, de distribució simètrica, presenta com a elements més remarcables les galeries d'arcs, centrades.

## Història

L'església parroquial de Font-rubí, dedicada a sant Pere i sant Feliu, va ser el nucli a partir del qual va desenvolupar-se el poble. D'origen romànic, ha experimentat al llarg del temps nombroses modificacions. La documentació de què es disposa indica que l'església de Font-rubí pertanyia a la canònica de Santa Maria de Solsona ja al segle xi (butlla papal d'Urbà II, 1097). La rectoria fou utilitzada com a casa de colònies, actualment està en desús.

## Referències

* 1 2 «Església de Font-rubí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Nathan Mayer Rothschild, 1r baró Rothschild

Nathan Mayer Rothschild (8 de novembre de 1840 - 31 de març de 1915) fou un banquer i polític britànic de la família Rothschild. El 1885 esdevingué el primer par jueu de la història del Regne Unit. Arran del Pànic de 1893 s'associà amb Jr. Belmont i J. P. Morgan per proveir el govern americà de l'or necessari perquè es pogués mantenir el patró or. Rothschild participà en el negoci dels diamants amb Cecil Rhodes. Els dos arribaren a controlar el 98% de la producció de diamants sud-africana a través de l'empresa De Beers Mining Company.

## Notes

* ↑ Frieden, 2007, p. 35-36.
* ↑ Frieden, 2007, p. 37.

## Bibliografia

* Frieden, Jeffry A. Global Capitalism (en anglès). Norton, 2007. ISBN 9780393329810.
# Província d'Ogooué-Maritime

Ogooué-Maritime és una de les nou províncies del Gabon.
Ocupa una àrea de 22,890 km². La capital de la província es Port-Gentil.

## Departaments

Ogooué-Maritime es divideix en 3 departaments:
* Bendjé (Port-Gentil)
* Etimboué (Omboué)
* Ndougou (Gamba)
# Puig de la Gavarra

El Puig de la Gavarra és una muntanya de 1057 m. a la serra de Bac Grillera, situada entre els municipis d'Albanyà i de Maçanet de Cabrenys, tots dos a la comarca de l'Alt Empordà.
Al cim hi ha un vèrtex geodèsic (referència 302079001).
Aquest cim està inclòs al llistat dels 100 cims de la FEEC.

## Referències

* ↑ «Mapa topogràfic de l'ICGC». [Consulta: 2 maig 2020].
* ↑ «Puig de la Gavarra». Gran Enciclopèdia Catalana. Barcelona: Grup Enciclopèdia Catalana.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Lomwe

El lomwe (Lowe), elomwe, també conegut com a makua occidental, és la quarta llengua més parlada de Moçambic. Pertany al grup de les llengües makua de les llengües bantus distintives a la part nord del país. L'àrea de parla makhuwa (Nampula, etc.) està separada de la parla echuwabu per una àmplia zona de parla lomwe, encara que els echuwabu es troben més a la costa. Al sud, el més distant Sena (ChiSena) es pot assignar al grup amb el nyanja i el chewa, mentre que el grup més distant inclou el yao, makonde i mwera cap al nord. A més de les variacions regionals que es troben dins eMakhuwa adequada, eLomwe fa servir ch en comptes de tt que fa servuir l'ortografia eMakhuwa: en comptes de l'eMakhuwa mirette ("remei") l'eLomwe mirecce, eMakhuwa murrutthu ("cadàver") a eLomwe miruchu, eMakhuwa otthapa ("alegria") a eLomwe ochapa.
És inusual entre les llengües bantus l'infinitiu del verb amb o- en comptes del típicament prefix bantu ku-: omala (eMakhuwa) és "acabar", omeeela (també una forma eMakhuwa) és "reaprtir".
El lomwe de Malawi és una forma mútuament no intel·ligible que conté elements del chewa i parlada a Malawi. Maho (2009) en separa el Ngulu (Mihavane) com a llengua distinta, propera al lomwe de Malawi.

## Referències

* ↑ Lomwe a l'Ethnologue (18a ed. 2015) (anglès)
* ↑ Lomwe a The Joshua Project
* ↑ Relatório do I Seminário sobre a Padronização da Ortografia de Línguas Moçambicanas, NELIMO, Maputo, 1989.
* ↑ Relatório, com a dalt.
* ↑ Jouni Filip Maho, 2009 Nova llista Guthrie actualitzada Arxivat 2018-02-03 a Wayback Machine.

## Bibliografia

* (portuguès) João Bonalumi, Lingua Lomwe-Português. I, conversação. II, gramática. III, dicionário, TOM, Bergamo, 1965, 382 p.
# Estadi Nelson Mandela Bay

L'Estadi Nelson Mandela Bay és un estadi de futbol situat a Port Elisabeth a Sud-àfrica, que serà una de les seus de la Copa Africana de Nacions, i que fou seu també de la Copa del Món de futbol 2010 i on es disputaren cinc partits de la primera fase, un de vuitens, un de quarts i el partir pel tercer lloc. El propietari del camp és el Nelson Mandela Metropolitan Municipality. La seva capacitat total és de 46.500 espectadors. La seva inauguració és data el 7 de juny del 2009.
El nom de l'estadi és en honor del president del país i Premi Nobel de la Pau Nelson Mandela.
A partir de 2010 l'estadi també és la seu de la Eastern Province Rugby Union, disputant-s'hi molts partits de rugbi.

## Copa del món de futbol de 2010

Partits del torneig que es jugaren a l'estadi:
Primera fase
* 12 de juny: Corea del Sud - Grècia.
* 15 de juny: Costa d'Ivori - Portugal.
* 18 de juny: Alemanya - Sèrbia.
* 21 de juny: Xile - Suïssa.
* 23 de juny: Eslovènia - Anglaterra.
Vuitens de final
| Uruguai | 2 - 1 | Corea del Sud |
| Suárez 8', 80' | Fitxa | Lee Chung-Yong 68' |
Quarts de final
| Països Baixos | 2 - 1 | Brasil |
| Sneijder 53', 68' | Fitxa | Robinho 10' |
Tercer lloc
| Uruguai | 2 - 3 | Alemanya |
| Cavani 28' Forlán 51' | Fitxa | Müller 19' Jansen 56' Khedira 82' |

## Referències

* ↑ «Five debut for Elephants». News24, 30-06-2010.

## Enllaços externs

* Pàgina Oficial de l'Estadi Arxivat 2009-10-29 a Wayback Machine.
* El Nelson Mandela Bay a FIFA.com Arxivat 2016-03-03 a Wayback Machine. (castellà)
# Nathan Katz

Nathan Katz (Waldighofen, 1892 - Mülhausen, 1981) fou un escriptor jueu alsacià en alemany i alsacià. Els seus pares tenien un restaurant. Lluità a la Primera Guerra Mundial i fou ferit al braç el 1914. Durant la seva convalescència va estudiar literatura alemanya a la Universitat de Friburg de Brisgòvia, i després fou destinat a Nijní-Novgorod el 1915, on fou fet presoner i internat en un camp. Després fou traductor a l'alemany de William Shakespeare, Charles Péguy, Tennysson, Robert Burns o Frederic Mistral i escriví narracions i poesies en alsacià. Durant la Segona Guerra Mundial hagué d'establir-se al Llemosí, i tornà a Mulhouse en acabar el conflicte.

## Obres
### Drames

* Annele Baltasar (1924)
* D'r Schorschle (1977)

### Poesia

* Das galgenstüblein (L'habitació de la potència, 1920)
* Die stunde des Wunders (1930)
* Sündgaü (1958)
# Província d'Oix

La província d'Oix (en kirguís: Ош областы; en rus: Ошская область) és una província (óblast) del Kirguizstan. La seva capital és Oix. Limita amb (segons el sentit de les agulles del rellotge) la província de Jalal-Abad, la província de Naryn, Xinjiang, la Xina, el Tajikistan, la província de Batkén i l'Uzbekistan.

## Història

Els disturbis d'Oix foren uns enfrontaments a la província d'Oix en 1989 entre els uzbeks i els kirguisos.

## Districtes

La província d'Oix té set districtes (llistats segons el sentit de les agulles del rellotge):
| Districte | Capital | Localització |
| Districte d'Uzgen | Uzgen | Nord1 |
| Districte de Kara-Suu | Kara-Suu | Nord2 |
| Districte d'Aravan | Aravan | Nord3 |
| Districte de Nookat | Eski-Nookat | Oest |
| Districte de Chong-Alay | Daroot-Korgon | Sud-oest |
| Districte d'Alay | Gul'cha | Sud-est |
| Districte de Kara-Kulja | Kara-Kulja | Est |

## Referències

* ↑ Buyers, Lydia M. Central Asia in Focus: Political and Economic Issues. Nova Publishers, 2003, p. 120. ISBN 1590331532.
* ↑ «Kyrgyzstan - Джалал-Абадская область». Arxivat de l'original el 2009-08-02. [Consulta: 7 març 2011].
# Juan Carlos Onganía

Juan Carlos Onganía Carballo (Marcos Paz, Argentina, 17 de març de 1914 - Buenos Aires, 8 de juny de 1995) va ser un militar argentí, que va exercir de facto la presidència de l'Argentina de la dictadura autodenominada Revolució Argentina entre 1966 i 1970. Es destaca per ser el segon president de facto que més va durar en el poder.

## Presidència de facto

Després del cop, recentment assumit com a president, comunicava a la població:
| « | "Argentins, he assumit el càrrec de President de la Nació que les Forces Armades han coincidit a conferir-me, amb brevetat de la circumstància nacional que ens imposa obligacions inexcusables. Accepto aquesta responsabilitat excepcional persuadit que és menester produir en la República un canvi fonamental, una veritable revolució que retorni als nostres argentins la seva fe, la seva confiança i el seu orgull". | » |
Onganía va nomenar com el seu ministre d'economia a Adalbert Krieger Vasena, qui va revocar les mesures de nacionalització i control de capitals del govern de Illia, i va contenir la inflació congelant els salaris i devaluant un 40% la moneda nacional. Es va allunyar, no obstant això, de l'ortodòxia liberal afrontant obres públiques, amb el que va mantenir el ritme de l'activitat industrial. La participació dels salaris en la renda nacional va estar propera al 43% durant el període 1967-1969. Les exportacions es van mantenir altes, però el sector agrari va ser perjudicat per la devaluació i per l'augment dels percentatges de retenció a les exportacions, així com per la supressió de les mesures de protecció. En el laboral es va sancionar una llei d'arbitratge obligatori, que va condicionar la possibilitat de fer vaga.
Durant el seu govern va desenvolupar la teoria de la necessitat d'atendre primer el 'temps econòmic' sobre el 'temps social' i el 'temps polític'. Onganía va intentar mantenir la participació dels diferents sectors del país al seu govern mitjançant la formació de comitès consultius en àrees específiques de la política agrària, industrial i econòmica. Aquesta mesura va rebre fortes crítiques dels sectors més conservadors de l'exèrcit; sumat al dissens entre els generals, l'assassinat del tinent general Pedro Eugenio Aramburu el 1970 va acabar amb els dies de Onganía enfront del Poder Executiu.

## Referències

* ↑ «El Historiador:: Biografías::Juan Carlos Onganía». Arxivat de l'original el 2015-04-23. [Consulta: 3 juliol 2014].
* ↑ «Data del Historiador». Arxivat de l'original el 2015-04-23. [Consulta: 3 juliol 2014].
* ↑ «Presidencia y Ministros». Arxivat de l'original el 2017-08-09. [Consulta: 3 juliol 2014].
# Estadi Nea Smyrni

L'Estadi Nea Smyrni és un estadi de futbol de la ciutat d'Atenes, al suburbi de Nea Smirni. Propietat del Panionios FC, l'estadi Nea Smyrni va ser inaugurat el 1940 i reformat el 1998. L'estadi té una capacitat d'11.700 espectadors i unes dimensions de 105x72.

## Enllaços externs

* http://www.panionios.gr/ (anglès) (grec)
# Província d'Obispo Santistevan

La província d'Obispo Santistevan és una de les quinze províncies del Departament de Santa Cruz a Bolívia. Està dividida administrativament en tres municipis: Montero (la capital), Mineros i General Saavedra.
La província va ser creada el 1941, durant la presidència d'Enrique Peñaranda Castillo, i rep el nom del bisbe de Santa Cruz José Belisario Santistevan Seoane.

## Referències

* ↑ https://gacetaoficial.santacruz.gob.bo/archivos/estatuto_autonomico.pdf
# Llista de masies de Guixers (poble)

Llista de masies del poble de Guixers (Solsonès).
| Topònim | Documentada des de | Emplaçament |
| Algassa, l' | ? | Vegeu La Costa |
| Coromines | 1617 (el 1277 apareix com les Coromines de Guixers) | 42° 8′ 1.719″ N, 1° 39′ 15.43″ E﻿ / ﻿42.13381083°N,1.6542861°E﻿ / 42.13381083; 1.6542861 |
| Costa, la | ? | 42° 8′ 21.61″ N, 1° 38′ 20.62″ E﻿ / ﻿42.1393361°N,1.6390611°E﻿ / 42.1393361; 1.6390611 |
| Guix, el | 1616 | 42° 8′ 15.35″ N, 1° 38′ 31.87″ E﻿ / ﻿42.1375972°N,1.6421861°E﻿ / 42.1375972; 1.6421861 |
| Masia Guixerons | Segle XVII | 42° 8′ 25.80″ N, 1° 39′ 10.40″ E﻿ / ﻿42.1405000°N,1.6528889°E﻿ / 42.1405000; 1.6528889 |
| Maçanes | 1256 (apareix com a Massana) | 42° 7′ 50.70″ N, 1° 39′ 26.90″ E﻿ / ﻿42.1307500°N,1.6574722°E﻿ / 42.1307500; 1.6574722 |
| Puit, el | 1420 | 42° 8′ 30.66″ N, 1° 38′ 54.10″ E﻿ / ﻿42.1418500°N,1.6483611°E﻿ / 42.1418500; 1.6483611 |
| Sant Andreu | 1420 | Vegeu el Puit |
| Sant Feliu Casa i capella. | ? Masia reconstruïda a finals del segle xx | 42° 8′ 15.89″ N, 1° 38′ 58.43″ E﻿ / ﻿42.1377472°N,1.6495639°E﻿ / 42.1377472; 1.6495639 |

## Masies històriques

Aquesta és la relació de les masies de la parròquia sufragània de Guixers de les quals se'n té constància documental però de les quals actualment se'n desconeix el seu emplaçament
* Castellemprès - 1419.
* Massach - 1438.
* Matamala - 1438.
* Piquer - 1410.

## Referències

* 1 2 3 4 Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* El Nomenclàtor oficial de toponímia major de Catalunya.
* El mapa de l'ICC a escala 1:5000.
* El padró municipal de Guixers.
* El llibre d'Antoni Bach i Riu Masies del Solsonès - , pàg. 232 i 233, el qual també ha estat la font per a obtenir la primera referència documental de cada edificació.
# Juan Carlos Paniagua Prieto

Juan Carlos Paniagua Prieto (Navalmoral de la Mata, 20 de març de 1966) és un exfutbolista extremeny, que ocupava la posició de davanter.
Va començar a destacar a les files del CF Extremadura. L'estiu de 1991 recala al CD Toledo, on juga tres campanyes. La temporada 93/94 qualla una gran temporada amb els castellans, marcant 15 gols en 36 partits, que va servir perquè el seu equip jugarà la promoció d'ascens a Primera, que finalment va perdre.
Però Paniagua sí que va pujar a la màxima categoria al fitxar per la SD Compostela. Hi romandria dues campanyes amb els gallecs, jugant sempre de davanter suplent. La temporada 96/97 qualla una altra gran temporada amb l'Almería CF. Marca 16 gols, insuficients perquè els andalusos no mantingueren la categoria. A l'any següent juga amb el Llevant UE, apareixent soles en 9 ocasions.

## Enllaços externs

* Fitxa de Paniagua
# Nóvie Sarti

Nóvie Sarti (en rus: Новые Сарты) és un poble de Baixkíria, a Rússia, que en el cens del 2010 tenia 28 habitants. Pertany al districte d'Arkhànguelskoie.

## Referències

* ↑ Единый электронный справочник муниципальных районов Республики Башкортостан — приложение в формате Excel Arxivat 2016-03-04 a Wayback Machine..
# Estadi Nueva Condomina

La Nueva Condomina és l'estadi de futbol del Real Murcia, a més del complex residencial i comercial que tindrà en els seus voltants. Es troba al nord de la capital murciana, a 3 quilòmetres d'ella.
El nou estadi té capacitat per a uns 32.000 espectadors, i va ser inaugurat el dia 11 d'octubre de 2006. A la seva inauguració es va disputar un partit amistós entre la selecció espanyola i Argentina de futbol en la qual Espanya va guanyar per 2-1. El primer gol del nou estadi ho va marcar Xavi, jugador del Barça.
Al costat de l'estadi es troba un centre comercial amb el mateix nom, i es construïx una urbanització, que tindrà dos camps de golf.
Tot en conjunt sumarà un total de 2.139.695 m² i encara que el promotor privat de l'estadi va afirmar durant tot el projecte que seria catalogat com estadi cinc estrelles per la UEFA, podent així celebrar finals de la Lliga de Campions de la UEFA, aquest fet finalment s'ha revelat impossible doncs és requisit necessari per a obtenir aquesta qualificació que l'estadi tingui una capacitat mínima de 50.000 espectadors. A aquest macrocomplex es preveu l'arribada del futur tramvia de la ciutat de Múrcia.

## Referències

* ↑ Dades de la Nueva Condomina Arxivat 2007-12-16 a Wayback Machine. al lloc web del Reial Múrcia (castellà)

## Enllaços externs

* Web del Reial Múrcia (castellà)
# White Mountain

White Mountain és una població dels Estats Units a l'estat d'Alaska. Segons el cens del 2000 tenia 203 habitants.

## Demografia

Segons el cens del 2000, White Mountain tenia 203 habitants, 69 habitatges, i 46 famílies La densitat de població era de 44 habitants/km².
Dels 69 habitatges en un 43,5% hi vivien nens de menys de 18 anys, en un 24,6% hi vivien parelles casades, en un 26,1% dones solteres, i en un 31,9% no eren unitats familiars. En el 30,4% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,55.
Per edats la població es repartia de la següent manera: un 40,4% tenia menys de 18 anys, un 5,4% entre 18 i 24, un 24,6% entre 25 i 44, un 22,2% de 45 a 60 i un 7,4% 65 anys o més.
L'edat mediana era de 29 anys. Per cada 100 dones de 18 o més anys hi havia 132,7 homes.
La renda mediana per habitatge era de 25.833 $ i la renda mediana per família de 29.688 $. Els homes tenien una renda mediana de 41.250 $ mentre que les dones 31.250 $. La renda per capita de la població era de 10.034 $. Aproximadament el 16,3% de les famílies i el 22,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- White Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- White Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Puig d'Olorda

El Puig d'Olorda és un cim de 450 metres ubicat entre els municipis de Barcelona i Sant Feliu de Llobregat, dins la serra de Collserola.
El cim el coronen una torre de vigilància d'incendis i una immensa creu, que ha donat el nom de la Creu amb què sovint es designa aquesta muntanya als pobles del voltant. Al costat oriental del cim es troben l'ermita de Santa Creu d'Olorda i la Pedrera dels Ocells.
Les parts altes del puig (sobretot el costat que mira cap al Baix Llobregat) són formades per roca calcària, a diferència de la resta de Collserola, dominada per roques metamòrfiques i en menor mesura granits. Aquestes calcàries s'han explotat intensament per fer ciment en una fàbrica de l'empresa Cemex —coneguda com a «Sanson»— situada al mateix vessant de la muntanya i que es troba al municipi de Sant Feliu de Llobregat. Les pedreres d'Olorda van ser explotades fins a l'any 2006 i la fàbrica de ciment funcionà fins a l'any 2014.
És la muntanya més gran, per extensió, de la serra de Collserola i també la menys poblada i/o construïda amb 1,4 hectàrees de terreny construït.
La muntanya està poblada des del segle v.
Aquest cim està inclòs al llistat dels 100 cims de la FEEC.

## Referències

* ↑ Centellas i Masuet, Francesc. Química i medi. Itinerari ambiental de Castellciuró a Santa Creu d'Olorda. Edicions Universitat Barcelona, 2010, p. 137. ISBN 8447534235.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].

## Vegeu també

* Castell d'Olorda
# Puma (gènere)

Puma és un gènere de fèlids que conté el puma com a únic representant vivent. Anteriorment també incloïa el jaguarundi, actualment classificat al gènere Herpailurus. Possiblement també conté algunes espècies fòssils poc conegudes del Vell Món, com per exemple el puma del Vell Món (P. pardoides), que visqué a Euràsia durant el Plistocè.

## Referències

* ↑ Hemmer, H. (1965). Studien an "Panthera" schaubi Viret aus dem Villafranchien von Saint-Vallier (Drôme). Neues Jahrbuch für Geologie und Paläontologie, Abhandlungen 122, 324-336. (alemany)
* ↑ Hemmer, H., Kahlike, R.-D. & Vekua, A. K. (2004). The Old World puma Puma pardoides (Owen, 1846) (Carnivora: Felidae) in the Lower Villafranchian (Upper Pliocene) of Kvabebi (East Georgia, Transcaucasia) and its evolutionary and biogeographical significance. Neues Jahrbuch fur Geologie und Palaontologie, Abhandlungen 233, 197-233. (anglès)
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Llista de masies de Clarà

La llista de masies de Clarà conté alguns dels edificis de Clarà (Castellar de la Ribera) al Solsonès.
* L'Alcerà
* Bajona
* Bavià
* Cal Badoc
* Cal Fuster
* Cal Santpare
* Cal Sastre
* Cal Gaspar
* Cària
* Casagolda
* El Casalot
* Els Casalots
* La Casanova
* Casavella
* La Foradada
* El Noguer de Dalt
* El Noguer
* Els Oriols
* Pinyana
* El Pla
* Puitdeponts
* Pujantell
* El Pujol
* Rectoria de Clarà
* Les Rovires
* Serratalt
* El Solà
* Ventolra Nou
* Ventolra Vell
* Viladric

## Bibliografia

* El Nomenclàtor oficial de toponímia major de Catalunya.
* El mapa de l'Institut Cartogràfic de Catalunya a escala 1:5000.
* Antoni Bach i Riu Masies del Solsonès - , pàg. 63 i 64, el qual també ha estat la font per a obtenir la primera referència documental de cada edificació.
* Pla d'ordenació urbanística municipal de Castellar de la Ribera.